יאקוב סילבסטר

יאקוב סילבסטר (בסלובקית: Jakub Sylvestr, נולד ב-2 בפברואר 1989) הוא כדורגלן סלובקי המשחק בעמדת החלוץ בקומארנו מהליגה הסלובקית השנייה.

==קריירת מועדונים==
סילבסטר נולד בבאנסקה ביסטריצה שבצ'כוסלובקיה (כיום בסלובקיה). כבר בגיל שמונה הצטרף למחלקת הנוער של יופייל דופלביס. בגיל 15 עבר לדוקלה באנסקה. לאחר כשנה, התגלה יאקוב ככישרון גדול וכאחד עם פוטנציאל גבוה, שצפוי להוליך את הכדורגל הסלובקי בעתיד, ונמכר למחלקת הנוער של סלובן ברטיסלאבה בה שיחק כשנתיים. בשנת 2007, חתם החלוץ הצעיר ל-4 שנים במועדון הפאר הסלובקי, ובו רשם 77 הופעות וכבש 13 שערים. החלוץ אף הושאל לחצי עונה לארטמדיה ברטיסלאבה בה הצטיין עם שבעה כיבושים ב-14 הופעות.

בשנת 2010 חתם סילבסטר בדינמו זאגרב הקרואטית. לאחר שנתיים חלשות בהן לא הרבה לקבל דקות משחק, חתם החלוץ בארצגבירגה אווה מהליגה הגרמנית השנייה. סילבסטר רשם שנתיים מוצלחות בגרמניה בהן כבש 23 שערים ב-66 הופעות ובעונת 2013/14 אף היה מלך השערים של הבונדסליגה השנייה. בשנת 2014 החזיק החלוץ הצעה בשווי 1.7 מיליון יורו מהרטה ברלין, אך העדיף לחתום באותו הסכום בנירנברג. בסילבסטר נתלו תקוות שהוא יסייע לקבוצה במאבקי העלייה לבונדסליגה, אלא שהקבוצה הציגה יכולת רעה, ובאמצע העונה הוחלף מאמן הקבוצה ומקומו של סילבסטר בסגל הלך ודעך, עד שהושאל לחצי עונה לפאדרבורן 07 בה לא כבש.

אחרי האכזבה בנירנברג, סילבסטר נדד עד לדנמרק לאולבורג מאמצע הטבלה. ב-1 בפברואר 2018 עם סגירתו של חלון ההעברות באירופה חתם יאקוב סילבסטר בבית"ר ירושלים לחצי עונה, עם אופציה לעונה נוספת.

ב-29 בינואר 2019 חתם סילבסטר בבני יהודה תל אביב, ושבוע לאחר מכן, ב-5 בפברואר 2019 שיחק במדיה במסגרת גביע המדינה. ב-10 בפברואר 2019 כבש שער ובישל שער נוסף בבכורה בליגת העל בכדורגל במדי בני יהודה בניצחון קבוצתו 4–0 על הפועל חדרה. ב-28 במאי 2019 סיים את חוזהו בקבוצה.

ב-22 בספטמבר 2019 חתם במועדון ספורט אשדוד. הוא ערך את הופעת הבכורה שלו בקבוצה ב-8 באוקטובר 2019, בהפסד הליגה 0–2 לעירוני קריית שמונה. ב-26 באוקטובר הבקיע את שער הבכורה במדי הקבוצה, בניצחון 2-4 על מכבי נתניה.

ב-23 בינואר 2020 חתם בהפועל חיפה כבש את שער הבכורה שלו בהפועל חיפה ב-25 בינואר במשחקו הראשון בקבוצה במשחק שנגמר בתיקו 2-2 בין הפועל חיפה להפועל רעננה.

באוקטובר , סילבסטר חתם בצ'נאיין מהסופר ליג ההודית. ב-11 במרץ 2021 חתם בז'לגיריס וילנה הליטאית.

ב-9 בינואר 2023 חתם ברסוויה זשוב מהליגה הפולנית השנייה. ביולי 2023 חזר לישראל וחתם בסקציה נס ציונה.

ב-20 בפברואר 2024 חתם בקומארנו מהליגה הסלובקית השנייה.

==קריירה בינלאומית==
בשנת 2010 זומן סילבסטר לראשונה לנבחרת סלובקיה. הוא רשם הופעת בכורה ב-3 בספטמבר של אותה שנה, כמחליף בדקות הסיום של המשחק בו ניצחה סלובקיה 0–1 את מקדוניה במסגרת מוקדמות יורו 2012. בסך הכול הופיע שש פעמים במדי נבחרותו.

==תארים==
;סלובן ברטיסלאבה
*אליפות: 2008/2009

;דינמו זאגרב
*אליפות: 2010/2011, 2011/2012
*הגביע הקרואטי: 2010/2011, 2011/2012

;בני יהודה תל אביב
*גביע המדינה: 2018/2019

== קישורים חיצוניים ==

== הערות שוליים ==

קטגוריה:כדורגלנים סלובקים
קטגוריה:חלוצי כדורגל סלובקים
קטגוריה:באנסקה ביסטריצה: כדורגלנים
קטגוריה:כדורגלני סלובן ברטיסלאבה
קטגוריה:כדורגלני פטרז'לקה
קטגוריה:כדורגלני דינמו זאגרב
קטגוריה:כדורגלני ארצגבירגה אווה
קטגוריה:כדורגלני נירנברג
קטגוריה:כדורגלני פאדרבורן 07
קטגוריה:כדורגלני אולבורג
קטגוריה:כדורגלני בית"ר ירושלים
קטגוריה:כדורגלני בני יהודה תל אביב
קטגוריה:כדורגלני מועדון ספורט אשדוד
קטגוריה:כדורגלני הפועל חיפה
קטגוריה:כדורגלני צ'נאיין
קטגוריה:כדורגלני ז'לגיריס וילנה
קטגוריה:כדורגלני סקציה נס ציונה
קטגוריה:כדורגלני נבחרת סלובקיה
קטגוריה:כדורגלנים זרים בישראל
קטגוריה:ספורטאים זרים בקרואטיה
קטגוריה:ספורטאים זרים בדנמרק
קטגוריה:ספורטאים סלובקים בישראל
קטגוריה:ספורטאים זרים בהודו
קטגוריה:ספורטאים זרים בליטא
קטגוריה:ספורטאים זרים בפולין
קטגוריה:סלובקים שנולדו ב-1989